Braziliya terma jamoasi a’zosi Neymar jarrohlik amaliyoti o‘tkazilgan o‘ng oyog‘ida og‘riq sezmoqda. Sport-Ekspress xabariga ko‘ra, u bugungi mashg‘ulot boshlanganidan 5 daqiqa o‘tib fizioterapevt hamrohligida maydondan chiqib ketgan. U Shveytsariyaga qarshi o‘yindan keyingi ilk mashg‘ulotda ham ishtirok etmagandi. Xabar qilinishicha, u ertaga mashg‘ulotni davom ettiradi. Braziliya E guruhida ishtirok etmoqda. Birinchi turda shveysarlarni mag‘lub eta olmagan «pentakampeonlar» 22 iyun kuni Sankt-Peterburgda Kosta-Rikaga qarshi o‘ynaydi, guruh bosqichining uchinchi uchrashuvi 27 iyun kuni Moskvada «Spartak» o‘yingohida Serbiyaga qarshi o‘tkaziladi. Eslatib o‘tamiz, Neymar fevral oyi oxirida Fransiya chempionatida «Marsel»ga qarshi o‘yinda jiddiy jarohat olgan, 3 mart kuni tizzasidan operatsiya qilingan va mavsumning qolgan qismini o‘tkazib yuborgandi.